პროფესორ ჯაო იანის საჯარო ლექცია "Transparent conductive oxide thin film and its applications in lasers"
2024-11-29 16:00 - 17:00 (Asia/Dubai)
29 ნოემბერს, 16:00 საათზე, ილიას სახელმწიფო უნივერსიტეტის T102 აუდიტორიაში შანხაის ოპტიკისა და ზუსტი მექანიკის ინსტიტუტის პროფესორი ჯაო იანი წაიკითხავს საჯარო ლექციას “Transparent conductive oxide thin film and its applications in lasers”.
ილიაუნის ტექნოლოგიის სკოლის პროფესორის, ავთანდილ თავხელიძის ინიციატივით ნოემბრის ბოლოს ილიას სახელმწიფო უნივერსიტეტს ეწვევა ჩინელ მეცნიერთა ჯგუფი, რომლის მიზანია ილიაუნის მკვლევრების გაცნობა, ლაბორატორიების დათვალიერება და თანამშრომლობის გაღრმავება.
სამუშაო ენა: ინგლისური
დრო: 29 ნოემბერი, 16:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
დასწრება თავისუფალია.

EPAG-ის მენტორობის პროგრამა
2024-11-28 11:00 - 12:00
მენტორობის პროგრამა ითვალისწინებს EPAG-ის ასოციაციის წევრის, „მენტორის“ მიერ მისივე სპეციალობის სტუდენტისთვის გამოცდილების გაზიარებასა და კონსულტაციას, რაც სტუდენტს დაეხმარება პროფესიისადმი სწორი მოლოდინის ჩამოყალიბებაში, განვითარების პერსონალური გეგმის შემუშავებასა და მომავალი კარიერისთვის უკეთესად მომზადებაში.
მენტორები შეირჩევიან EPAG-ის წევრებიდან საქმიანობის სფეროს მიხედვით და პროგრამის კონკრეტულ ნაკადში ჩართული უნივერსიტეტების სტუდენტების სპეციალიზაციის გათვალისწინებით. სტუდენტები შეირჩევიან EPAG-ის პარტნიორი უნივერსიტეტებიდან, კერძოდ მენტორობის პროგრამის კონკრეტული ნაკადის მონაწილე უნივერსიტეტებიდან.
EPAG-ი უზრუნველყოფს, რომ დაინტერესებულ სტუდენტებს ჰქონდეთ პროგრამაში მონაწილეობის თანაბარი შესაძლებლობა.
სტუდენტები შეძლებენ:

გაიზიარონ პრაქტიკული გამოცდილება იმის შესახებ, რას ნიშნავს მუშაობა კონკრეტული პროფესიით;
რა გამოწვევების წინაშე შეიძლება დადგნენ პროფესიაში და როგორია ყოველდღიური საქმიანობა;
მიიღონ რჩევები, როგორ გაზარდონ პროფესიით დასაქმების შანსი;
რა უნარები განივითარონ, რა დამატებით ინფორმაციას გაეცნონ და როგორ გაიფართოონ პროფესიული კონტაქტების წრე;
როგორ შეადგინონ რეზიუმე, სამოტივაციო წერილი და მოემზადონ გასაუბრებისთვის;
მიიღონ სხვადასხვა რჩევა თუ რეკომენდაცია სწავლისა და პროფესიული საქმიანობის შესახებ;
მოისმინონ მენტორის გამოცდილების როგორც წარმატებული, ასევე წარუმატებელი მაგალითების შესახებ.

მენტორებისა და სტუდენტების წყვილების ჩამოყალიბება
შერჩეული მენტორები და დაინტერესებული სტუდენტები ავსებენ შესაბამის კითხვარებს.
კითხვარში მენტორები უთითებენ ინფორმაციას საკუთარი თავისა (კარიერა, მიმდინარე საქმიანობა, პროფესიული და პერსონალური ინტერესები) და იმ წვლილის შესახებ, რასაც პროგრამისთვის გასწევენ (რა ცოდნა და გამოცდილება შეუძლიათ შესთავაზონ პროექტს/სტუდენტს).
სტუდენტები კითხვარში მიუთითებენ თავიანთი პროფესიული ინტერესებისა და პროგრამის მიმართ არსებული მოლოდინის შესახებ.
მენტორების მიერ მოწოდებული მოკლე ბიოგრაფიები განთავსდება შესაბამის ონლაინპლატფორმაზე, სადაც სტუდენტები შეძლებენ სწორედ ამ ინფორმაციაზე დაყრდნობით,იმ მენტორის არჩევას, რომელთანაც სურთ მუშაობა. მას შემდეგ, რაც სტუდენტები აირჩევენ კონკრეტულ მენტორს/მენტორებს, ამ სტუდენტთა მონაცემები, სააპლიკაციო ფორმები გაეგზავნებათ მენტორებს, რათა უკვე თავად შეარჩიონ სტუდენტები (იმ სტუდენტებიდან, რომლებმაც მენტორად ეს კონკრეტული მენტორი აირჩიეს), რომლებთანაც სურთ მუშაობა. აღნიშნული გულისხმობს, რომ მენტორები და სტუდენტები დაწყვილდებიან ორივე მხარის თანხმობის შემთხვევაში. მათი თანამშრომლობა იქნება სრულიად ნებაყოფლობითი. მენტორებისა და სტუდენტთა წყვილების შექმნაში უნივერსიტეტი არ მონაწილეობს. ასოციაცია იტოვებს უფლებამოსილებას, გაანაწილოს/დააწყვილოს მენტორ-სტუდენტთა ჯგუფები თავად საჭიროების შემთხვევაში, თუმცა, საბოლოოდ, მნიშვნელოვანია როგორც მენტორის, ასევე სტუდენტის თანხმობა.
პროგრამის მონაწილეების ვალდებულებები

მენტორებმა, ისევე როგორც სტუდენტებმა, უნდა დაიცვან პროგრამის წესები, მათ შორის:
ყოველთვიურად გამოყონ მინიმუმ 2-3 საათი პროგრამაში მონაწილეობისთვის;
გამოიჩინონ პატივისცემა თავისი მეწყვილე მენტორის მიმართ, დაიცვან პროფესიული ქცევის წესები და შეთანხმება ურთიერთთანამშრომლობის ფორმისა და ინტენსივობის შესახებ;
ჰქონდეთ პერიოდული უკუკავშირი EPAG-თან პროგრამის მიმდინარეობის შესახებ.

სტუდენტი არ უნდა ელოდოს, რომ

მენტორი შესთავაზებს სამსახურს ან სტაჟირებას;
დაეხმარება მეცადინეობაში;
ჩაანაცვლებს ლექტორს;
დაუწერს რეზიუმეს ან სამოტივაციო წერილს.

დრო: 28 ნოემბერი, 11:00 საათი
ადგილმდებარეობა: ილიას სახელმწიფო უნივერსიტეტის T102 საკონფერენციო დარბაზი

ვორკშოპი „ფოტოგრამეტრიის მეთოდის გამოყენება ისტორიული მემკვიდრეობის შესწავლაში“
2024-11-27 17:00 - 18:00
27 ნოემბერს ილიას სახელმწიფო უნივერსიტეტში გაიმართება საერთაშორისო ვორკშოპი „ფოტოგრამეტრიის მეთოდის გამოყენება ისტორიული მემკვიდრეობის შესწავლაში“ შოთა რუსთაველის ეროვნული ფონდის მიერ დაფინანსებული კვლევითი პროექტის „ქ. თბილისის უზნაძის ქუჩის არქიტექტურული მემკვიდრეობის ინტერდისციპლინური კვლევა და დოკუმენტირება“ (FR-23-6740) ფარგლებში.
პროექტი ითვალისწინებს საარქივო, სახელოვნებათმცოდნეო და საველე კვლევას, რომელიც მოიცავს შენობების აზომვასა და დოკუმენტირებას. ამ კვლევის საბაზისო მეთოდად არჩეულ იქნა ფოტოგრამეტრია, რომლითაც შესაძლებელია შეიქმნას არქიტექტურული დოკუმენტაცია (ნახაზები) ფოტოგადაღებისა და ფოტოების შემდგომი დამუშავების ბაზაზე სპეციალური პროგრამული უზრუნველყოფის მეშვეობით.
ამ მიმართულებით დიდი გამოცდილება აქვთ იტალიელ კოლეგებს კულტურული მემკვიდრეობის შესწავლის ინსტიტუტიდან (Istituto di Scienze del Patrimonio Culturale). ინსტიტუტის ერთ-ერთი წამყვანი სპეციალისტი დანიელე ფერდანი, რომელთანაც ქართველი კოლეგები დიდი ხანია თანამშრომლობენ, კოლეგებს გაუზიარებს გამოცდილებას.
ღონისძიება მიზნად ისახავს საერთაშორისო გამოცდილების შესწავლას, ქართველ და იტალიელ მეცნიერებს შორის ინფორმაციის გაცვლასა და ფოტოგრამეტრიის მეთოდის პოპულარიზაციას.
ვორქშოპში მონაწილეობას მიიღებენ ასევე:
დანიელე ფერდანი, ეროვნული სამეცნიერო კომიტეტი, კულტურული მემკვიდრეობის შესწავლის ინსტიტუტი (რომი);
გიორგი ფარცხალაძე, ილიას სახელმწიფო უნივერსიტეტი;
ეკატერინე კიკნაძე, თეატრისა და კინოს სახელმწიფო უნივერსიტეტი;
დავით ნიორაძე, გამომცემლობა „არტანუჯი“, თბილისის სახელმწიფო სამხატვრო აკადემიის დოქტორანტი;
თათია ღვინერია, შავი ზღვის საერთაშორისო უნივერსიტეტი, თბილისის სახელმწიფო სამხატვრო აკადემიის დოქტორანტი.
Join Zoom Meeting

https://iliauni-edu-ge.zoom.us/j/85655689655?pwd=[REDACTED]

Meeting ID: 856 5568 9655
Passcode: [REDACTED]
დრო: 27 ნოემბერი, 17:00 საათი
ადგილმდებარეობა: ილიას სახელმწიფო უნივერსიტეტის F303 აუდიტორია, ქ. ჩოლოყაშვილის გამზ. N3/5
დასწრება თავისუფალია.

ანდრე არაუჯოს ლექციების ციკლი: „ხმის დარღვევები, შეფასება და მართვა“
2024-11-26 18:00 - 19:00
26 -28 ნოემბერს, 18:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში Erasmus გაცვლითი პროგრამის ფარგლებში პორტოს პოლიტექნიკური უნივერსიტეტის პროფესორი, ენისა და მეტყველების თერაპევტი ანდრე არაუჯო წაიკითხავს ლექციების ციკლს „ხმის დარღვევები, შეფასება და მართვა“.
რეგისტრაციისთვის მიჰყევით ბმულს: https://forms.gle/ohQhRYBkesXdsaUM6
ადგილების რაოდენობა შეზღუდულია.
სამუშაო ენა: ინლისური
დრო: 18:00 საათი
ადგილმდებარეობა: ილიას სახელმწიფო უნივერსიტეტის ავსტრიული ბიბლიოთეკა, გიორგი წერეთლის ქუჩა, N3
დასწრება რეგისტრაციით.
2024

მარია-ჟოაო კუნჰიას ლექციების ციკლი: „მაკატონის საკომუნიკაციო სისტემის გამოყენება“
2024-11-26 18:00 - 19:00
26-28 ნოემბერს, 18:00 საათზე, ილიას სახელმწიფო უნივერსიტეტის ავსტრიულ ბიბლიოთეკაში Erasmus გაცვლითი პროგრამის ფარგლებში პორტოს პოლიტექნიკური უნივერსიტეტის პროფესორი, ენისა და მეტყველების თერაპევტი მარია-ჟოაო კუნჰია წაიკითხავს ლექციების ციკლს „მაკატონის საკომუნიკაციო სისტემის გამოყენება“.
რეგისტრაციისთვის მიჰყევით ბმულს: https://forms.gle/ohQhRYBkesXdsaUM6
ადგილების რაოდენობა შეზღუდულია.
სამუშაო ენები: ინგლისური, ქართული
დრო: 18:00 საათი
ადგილმდებარეობა: ავსტრიული ბიბლიოთეკა, გიორგი წერეთლის ქუჩა, N3
დასწრება რეგისტრაციით.

საჯარო ლექცია „ნაფიც მსაჯულთა სასამართლოს აქტუალური პრობლემები და მათი კონსტიტუციურ-სამართლებრივი შეფასება“
2024-11-26 16:00 - 17:00
26 ნოემბერს, 16:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის სამართლის სკოლის მართლმსაჯულების განვითარებისა და სამართლებრივი სწავლების ცენტრის ორგანიზებით გაიმართება საჯარო ლექცია „ნაფიც მსაჯულთა სასამართლოს აქტუალური პრობლემები და მათი კონსტიტუციურ-სამართლებრივი შეფასება“.
მომხსენებლები: ირაკლი ჩომახაშვილი, გიორგი ჩიფჩიური
მოდერატორი ზაზა მეიშვილი
სამუშაო ენა: ქართული
დრო: 26 ნოემბერი, 16:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

ფილიპ მერფის საჯარო ლექცია „ვირუსების მიერ იმუნური აცილების სტრატეგიები“
2024-11-22 18:00 - 19:00
22 ნოემბერს, 18:00 საათზე, ილიას სახელმწიფო უნივერსიტეტის T102 აუდიტორიაში აშშ-ის ჯანმრთელობის ეროვნული ინსტიტუტის (NIH) ალერგიისა და ინფექციური დაავადებების ეროვნული ინსტიტუტის (NIAID) მოლეკულური იმუნოლოგიის ლაბორატორიის (LMI) ხელმძღვანელი ფილიპ მერფი წაიკითხავს საჯარო ლექციას „ვირუსების მიერ იმუნური აცილების სტრატეგიები“.
მომხსენებელი განიხილავს მექანიზმებს, რომლებსაც ვირუსები იყენებენ გადარჩენისთვის და იმუნური სისტემის მიერ მათი აღმოჩენის თავიდან ასაცილებლად, ფოკუსირებული იქნება კლინიკური მნიშვნელობის მქონე ადამიანის პათოგენებზე.
მომხსენებლის შესახებ
ფილიპ მერფი ბეთესდის ჯანმრთელობის ეროვნული ინსტიტუტის ალერგიისა და ინფექციური დაავადებების ეროვნული ინსტიტუტის (NIAID) უფროსი მკვლევარი და მოლეკულური იმუნოლოგიის ლაბორატორიის (LMI) ხელმძღვანელია.
დოქტორი მერფი სწავლობს WHIM სინდრომს, პირველადი იმუნოდეფიციტის იშვიათ დარღვევას, გამოწვეულს ქემოკინის CXCR4 რეცეპტორის მუტაციით, პათოგენეზის უკეთ შესასწავლად და როგორც ფარმაკოლოგიური თერაპიის, ასევე გენეტიკური განკურნების სტრატეგიების განსავითარებლად.
დოქტ. მერფის გამოქვეყნებული აქვს 300-ზე მეტი რეცენზირებული სტატია, ძირითადად იმუნორეგულაციასა და ინფექციურ დაავადებებთან დაკავშირებულ საბაზისო, ტრანსლაციურ და კლინიკურ კვლევებზე; მიღებული აქვს არაერთი პატენტი და ჯილდო, მათ შორის NIAID წლის მენტორის ჯილდო, NIH დირექტორის ჯილდო (ორჯერ), “Journal of Immunology”-ის Pillars of Immunology ჯილდო, ასევე ლეიკოციტების ბიოლოგიის საზოგადოების Dolph Adams და Bonazinga ჯილდოები.
მისი 2 პუბლიკაცია შერჩეულია, როგორც ჟურნალ Science-ის კლასიკა.
დოქტ. მერფი არის ამერიკელ ექიმთა ასოციაციის, კლინიკური გამოკვლევების ამერიკული საზოგადოების, მიკრობიოლოგიის ამერიკული საზოგადოების, ბიოქიმიისა და მოლეკულური ბიოლოგიის ამერიკული საზოგადოების და ჰენრი კუნკელის საზოგადოების წევრი.
სამუშაო ენა: ინგლისური
დრო: 22 ნოემბერი, 18:00 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5.
დასწრება თავისუფალია.

ემერიტუს პროფესორის ნათელა იმედაძის ხსოვნისადმი მიძღვნილი კონფერენცია
2024-11-22 15:00 - 17:00
22 ნოემბერს, 15:00 საათზე, ილიას სახელმწიფო უნივერსიტეტის G106 აუდიტორიაში დიმიტრი უზნაძის ფსიქოლოგიის ინსტიტუტის ორგანიზებით გაიმართება ემერიტუს პროფესორ ნათელა იმედაძის ხსოვნისადმი მიძღვნილი კონფერენცია.
ფსიქოლოგი, ფსიქოლინგვისტი, ბავშვის მეტყველების განვითარების ფსიქოლოგიის მკვლევარი ნათელა იმედაძე იყო ფსიქოლოგიის ინსტიტუტის მეცნიერ-თანამშრომელი, პედაგოგიკის კათედრის გამგე და ილიაუნის პროფესორი დაარსებიდან დღემდე, 18 წლის განმავლობაში. მან თავისი თაობის გამორჩეულ მეცნიერებთან ერთად უნივერსიტეტში შექმნა უნიკალური სასწავლო-საგანმანათლებლო და კვლევითი გარემო სტუდენტებისა და ახალგაზრდა მეცნიერებისთვის.
სამუშაო ენა: ქართული
დრო: 22 ნოემბერი, 15:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

„ჰორიზონტი ევროპა“ – დაფინანსების შესაძლებლობები დოქტორანტებისთვის, პოსტდოქტორანტებისა და ახალგაზრდა მეცნიერებისთვის
2024-11-20 11:00 - 12:00
20 ნოემბერს, 11:00 საათზე, „ჰორიზონტი ევროპა“ საქართველოს ეროვნული ოფისი გამართავს საინფორმაციო შეხვედრას პროგრამის დაფინანსების სქემების – Marie Sklodowska-Curie Actions (MSCA), European Research Council (ERC), COST და სხვ. – შესახებ.
ღონისძიებაზე დასასწრებად ეწვიეთ ბმულს
იხ. დღის წესრიგი https://shorturl.at/MYu0V
სამუშაო ენა: ქართული
დრო: 20 ნოემბერი, 11:00 საათი

Tbilisi PR Days - თბილისის პიარის დღეები 2024
2024-11-20 08:00 - 17:00
15 ნოემბერს, 20:00 საათზე, Zoom-ის პლატფორმაზე გაიმართება სტრატეგიული კომუნიკაციების სფეროს ყოველწლიური საერთაშორისო ფორუმი „თბილისის პიარის დღეები 2024“.
ფორუმის მიზანია საერთაშორისო გამოცდილების გაზიარება, საქართველოში სტრატეგიული კომუნიკაციების სფეროს განვითარება და დაინტერესებული საზოგადოების წამყვან სპეციალისტებთან დაკავშირება.
ფორუმზე მსოფლიოს სტრატეგიული კომუნიკაციების სფეროს წამყვანი სპეციალისტები ისაუბრებენ წლის ყველაზე აქტუალურ თემაზე “PR and Gen Z”.
მოწვეული სპიკერები:

Brian Smith – Department Chair and Professor University of Mississippi. Theme: “Strategic Communications Across Generations” (USA)
Nate Bernolet – Chief Executive Officer Theme: “The Power of Gen Z: How Values and Digital Engagement Influence Buyer Decision-Making” (UK)
Ansgar Zerfass – Chair of Strategic Communication at the Institute of Communication and Media Studies at Leipzig University. Theme: “Strategiccommunication: What research tells us and what practitioners should keep in mind” (GERMANY)
Adam Stezewski – Head of Social Media Management at MADIVO E-Commerce. Theme: “Social Media Management Across Generations” (POLAND)

ღონისძიების მთავარი მხარდამჭერია ილიას სახელმწიფო უნივერსიტეტი.
სამუშაო ენა: ინგლისური
საკონტაქტო პირები:

თინათინ იმერლიშვილი ტელ.: +995 558779878
ნატა ავლოხაშვილი ტელ.: +995 557331228
ნათია შაფათავა ტელ.: +995 599445473

იმერსიული ტექნოლოგიები კინოს მომავლისთვის: XR და AI
2024-11-19 18:00 - 19:00
19 ნოემბერს, 18:00 საათზე, ილიას სახელმწიფო უნივერსიტეტის G106 აუდიტორიაში ილიაუნის ტექნოლოგიური მეწარმეობისა და ინოვაციების განვითარების ცენტრი FILM XR-თან ერთად გამართავს შეხვედრას „იმერსიული ტექნოლოგიები კინოს მომავლისთვის: XR და AI“.
შეხვედრაზე განიხილავენ XR და AI ტექნოლოგიების გავლენას თანამედროვე ფილმისა და კულტურის ინდუსტრიაზე:

XR ინდუსტრიის უახლეს ტენდენციები და ბაზრის მიმოხილვა;
AI ტექნოლოგიების გამოყენების შესაძლებლობები ფილმისა და ვიდეოწარმოებისთვის.

შემდეგ დამსწრეთ უჩვენებენ VR პროექტებს/ფილმებს – ვირტუალური რეალობის ტექნოლოგიით და იმერსიული ხელსაწყოებით შექმნილ 10 სხვადასხვა საერთაშორისო ანიმაციურ პროექტს.
დამსწრეთ შესაძლებლობა ექნებათ, VR სათვალეებით უყურონ საფრანგეთში შექმნილ მსოფლიოში აღიარებულ XR ნამუშევრებს – Emmy-ისა და ვენეციის კინოფესტივალის ჯილდოს მფლობელ პროექტებს.
შეხვედრაზე რეგისტრაციის ბმული: https://forms.gle/WwgwUSs51dAe9zY37
დამატებითი ინფორმაციისთვის მოგვმართეთ: fablab@iliauni.edu.ge
სამუშაო ენა: ინგლისური
დრო: 19 ნოემბერი, 18:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება რეგისტრაციით.

ვორკშოპი კარატეს შესახებ
2024-11-19 13:00 - 14:00
19 ნოემბერს, 13:00 საათზე, ილიას სახელმწიფო უნივერსიტეტის G106 აუდიტორიაში ილიაუნის აღმოსავლეთმცოდნეობის ინსტიტუტის იაპონური ცენტრის ორგანიზებით შოტოკანკარატეს მე-6 დანის მფლობელი სეიჯი ჰაიაში გამართავს იაპონური საბრძოლო ხელოვნებისადმი მიძღვნილ ვორკშოპს.
კარატეს შესახებ ლექციის შემდეგ დამსწრენი თავადაც ჩაერთვებიან მცირე ვარჯიშში.
სამუშაო ენები: ქართული, ინგლისური
დრო: 19 ნოემბერი, 13:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

სტუდენტთა საერთაშორისო დღე ილიაუნიში
2024-11-18 12:00 - 17:00
18 ნოემბერს, 12:00 საათზე, ილიას სახელმწიფო უნივერსიტეტის G106 აუდიტორიაში სტუდენტთა საერთაშორისო დღის აღსანიშნავად ადგილობრივი და საერთაშორისო სტუდენტების მონაწილეობით გაიმართება ღონისძიებები:

ფოტოკონკურსი
სამაგიდო თამაშები
კულტურული და სპორტული აქტივობები
კინოჩვენება

17 ნოემბერი, სტუდენტთა საერთაშორისო დღე, დაწესდა 1946 წლის 17 ნოემბერს პრაღის სტუდენტთა საერთაშორისო კონგრესზე ჩეხ პატრიოტ სტუდენტთა ხსოვნის ნიშნად.
საქართველოში ეს დღე 2009 წლიდან აღინიშნება.
დრო: 18 ნოემბერი, 12:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
2024

„წიგნების თაროს“ საჯარო თამაში ილიას შესახებ
2024-11-15 19:00 - 20:00
5 ნოემბერს, 19:00 საათზე, წიგნის სახლში „ლიგამუსი“ ილიას კვირეულის „ილია: ევროპული საქართველოს პროექტი“ ფარგლებში საქართველოს ყველაზე მნიშვნელოვანი ახალგაზრდული შოუ „წიგნების თარო“ ილიაუნის სტუდენტებს იწვევს თამაშში მონაწილეობის მისაღებად.
„წიგნების თაროს“ მონაწილენი შეეცდებიან უპასუხონ ტრადიციული ფორმატის კითხვებს. სწორი პასუხის ავტორებს „წიგნების თარო“ და ილიაუნი პრიზებით დააჯილდოებენ.
თამაშს პროექტის წამყვანი ალექსანდრე ლორთქიფანიძე გაუძღვება.
დაინტერესებულ სტუდენტებს გთხოვთ, 14 ნოემბრის 12:00 საათამდე შეავსეთ სარეგისტრაციო ფორმა: https://forms.gle/GGgzAC3AQuwTmxbi9
დრო: 15 ნოემბერი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32

გონკურის პრემიის საქართველოს არჩევანის ლაურეატის გამოცხადების ცერემონია
2024-11-14 12:00 - 13:00
14 ნოემბერს, 12:00 საათზე, ილიას სახელმწიფო უნივერსიტეტის G106 საკონფერენციო დარბაზში გაიმართება 2023 წლის გონკურის პრემიის საქართველოს არჩევანის ლაურეატის გამოცხადების ცერემონია.
გონკურის პრემია ყველაზე მნიშვნელოვანი ლიტერატურული პრემიაა მრავალ პრემიას შორის, რომელთაც საფრანგეთი გასცემს საუკეთესო ფრანგულენოვანი ნაწარმოებისათვის. საქართველო 2019 წელს შეუერთდა იმ ქვეყნების რიცხვს, რომელთაც უფლება აქვთ არჩევანი გააკეთონ.
წელს ილიას სახელმწიფო უნივერსიტეტის, თბილისის ივანე ჯავახიშვილის სახელმწიფო უნივერსიტეტის, ქუთაისის აკაკი წერეთლის სახელმწიფო უნივერსიტეტის სტუდენტები და საქართველოს ფრანგული ინსტიტუტის მედიათეკის ახალგაზრდა მკითხველები გააკეთებენ არჩევანს იმ ოთხ მწერალს შორის, რომლებიც გონკურის აკადემიამ კონკურსის მესამე ტურზე შეარჩია:

Jean-Baptiste ANDREA, Veiller sur elle, Paris, L’Iconoclaste, 2023
Éric REINHARDT, Sarah, Suzanne et l’écrivain, Paris, Gallimard, 2023
Gaspard KŒNING, Humus, Paris, L(’)Observatoire, 2023
Neige SINNO, Triste tigre, P.O.L, Paris, 2023

ყოველწლიურად კონკურსის ორგანიზებას ხელმძღვანელობენ ილიას სახელმწიფო უნივერსიტეტი და საქართველოს ფრანგული ინსტიტუტი საქართველოში საფრანგეთის საელჩოსა და ფრანკოფონიის საუნივერსიტეტო სააგენტოს მხარდაჭერით.
ფორმატი: ჰიბრიდული
Zoom Meeting: https://shorturl.at/BSLiK

Meeting ID: 816 0125 1699
Passcode: [REDACTED]

სამუშაო ენები: ქართული, ფრანგული
დრო: 14 ნოემბერი, 12:00 საათი
ადგილმდებარეობა: ილიას სახელმწიფო უნივერსიტეტის G106 საკონფერენციო დარბაზი, გ. წერეთლის ქ. N1
დასწრება თავისუფალია.

ლიტერატურული თამაში ილია ჭავჭავაძის ცხოვრებისა და შემოქმედების შესახებ
2024-11-14 12:00 - 13:00
14 ნოემბერს, 12:00 საათზე, თბილისის მუზეუმების გაერთიანება ილიას კვირეულის „ილია: ევროპული საქართველოს პროექტი“ ფარგლებში იწვევს ილიაუნის სტუდენტებს საგანმანათლებლო-შემეცნებით პროგრამაში „ლიტერატურული თამაში ილია ჭავჭავაძის ცხოვრებისა და შემოქმედების შესახებ“ მონაწილეობის მისაღებად.
სტუდენტები იმოგზაურებენ მე-19 საუკუნის საქართველოსა და ქართულ ლიტერატურაში. თამაშის დაწყებამდე მათთვის მოეწყობა მუზეუმის ტური.
დაინტერესებულ სტუდენტებს გთხოვთ, 13 ნოემბრის 12:00 საათამდე შეავსეთ სარეგისტრაციო ფორმა: https://forms.gle/WiGaJEtxcC4DWgeg8
გაითვალისწინეთ, რომ პროგრამაში მონაწილეობას შეძლებს პირველი 30 დარეგისტრირებული სტუდენტი.
დრო: 14 ნოემბერი, 12:00 საათი
ადგილმდებარეობა: ილია ჭავჭავაძის ლიტერატურულ-მემორიალური მუზეუმი, ივანე ჯავახიშვილის ქ. N7

ვორკშოპი და კონცერტი „პოლონური სონორიზმის კვალდაკვალ“
2024-11-10 18:00
10 ნოემბერს, ილიას სახელმწიფო უნივერსიტეტის B201 აუდიტორიაში მეცნიერებათა და ხელოვნების ფაკულტეტთან არსებული მუსიკის ცენტრის ორგანიზებით გაიმართება ვორკშოპი და კონცერტი.

11:00 საათზე პოლონელი შემსრულებლები ევა ლიბხენი და ემილია კაროლინა შიტარში ჩაატარებენ ვორკშოპს. დაინტერესებულ მსმენელს წარუდგენენ ფლეიტისა და ფორტეპიანოს განვრცობილ, სონორულ შესაძლებლობებს.
18:00 საათზე გაიმართება კონცერტი „პოლონური სონორიზმის კვალდაკვალ“.

შესრულდება როგორც პოლონური სონორიზმის შედევრები, ისე ახალგაზრდა ქართველი კომპოზიტორის, ელენე გოგოძის, სპეციალურად ამ დუეტისთვის შექმნილი ნაწარმოები.
კონცერტის მიზანია ახალგაზრდა კომპოზიტორების დაინტერესება 1960-იან წლებში პოლონურ მუსიკაში გაბატონებული მიმდინარეობა სინორიზმით.
სონორისტულ ექსპერიმენტებს ატარებდნენ კომპოზიტორები: კშიშტოფ პენდერეცკი, ჰენრიკ მიკოლაი გურეცკი, კაზიმეჟ სეროცკი და ვიტოლდ შალონეკი და სხვები.
ამ მიმდინარეობაში აქცენტირებულია ბგერის წარმოშობა, მისი ფერი, ხანგრძლივობა და სონორობა – ყველა ეს კომპონენტი დღემდე ინარჩუნებს დიდ ინტერესს კომპოზიტორებისთვის.
დრო: 10 ნოემბერი, 11:00 საათი და 18:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზ. N32
დასწრება თავისუფალია.

პანელური დისკუსია „ილია: ევროპული საქართველოს პროექტი“
2024-11-08 19:00 - 20:00
8 ნოემბერს, 19:00 საათზე, ილიას სახელმწიფო უნივერსიტეტის G106 საკონფერენციო დარბაზში ილიას კვირეულის ფარგლებში გაიმართება პანელური დისკუსია „ილია: ევროპული საქართველოს პროექტი“.
მომხსენებლები: ბელა წიფურია, გია ნოდია, ნინო დობორჯგინიძე, გიგა ზედანია, ნუკა ღამბაშიძე, სერგო რატიანი
მოდერატორი − ივა ლომიძე
სამუშაო ენა: ქართული
დრო: 8 ნოემბერი, 19:00 საათი
ადგილმდებარეობა: ილიას სახელმწიფო უნივერსიტეტის G106 საკონფერენციო დარბაზი, გ. წერეთლის ქ. N1
დასწრება თავისუფალია.

ილიას კვირეული „ილია: ევროპული საქართველოს პროექტი“
2024-11-08 19:00
1837 წლის 8 ნოემბერს დაიბადა ილია ჭავჭავაძე.
„ყმაწვილ-კაცობა უნდა მომზადდეს ბეჯითის და ზედმიწევნილ ცოდნითა, უნდა, რამდენადაც შესაძლოა, ძირეულად შეისწავლოს ევროპული მეცნიერება, წინ გაიმძღვაროს ევროპის გამოცდილება.“
8-15 ნოემბერს ილიაუნი გიწვევთ ილიას კვირეულზე „ილია: ევროპული საქართველოს პროექტი“
პანელური დისკუსია „ილია: ევროპული საქართველოს პროექტი“
გამოფენა „დროება“, „ივერია“ და ილიას თხზულებათა რარიტეტული გამოცემები“
„ლიტერატურული თამაში ილია ჭავჭავაძის ცხოვრებისა და შემოქმედების შესახებ“
„წიგნების თაროს“ საჯარო თამაში ილიას შესახებ

გამოფენა „დროება“, „ივერია“ და ილიას თხზულებათა რარიტეტული გამოცემები“
2024-11-08 18:00 - 19:00
8 ნოემბერს, 19:00 საათზე, ილიას სახელმწიფო უნივერსიტეტის G კორპუსის ფოიეში ილიას კვირეულის „ილია: ევროპული საქართველოს პროექტი“ ფარგლებში გაიხსნება ილიას სახელმწიფო უნივერსიტეტის ბიბლიოთეკის ძველ და იშვიათ გამოცემათა ფონდში დაცული ექსპონატების გამოფენა.
ექსპოზიციაზე ილიას თხზულებათა გამორჩეული კრებულების გვერდით წარმოდგენილი იქნება მწერლის სიცოცხლეში, 1869 წელს, გამოცემული სატირული მოთხრობა „კაცია, ადამიანი“ და ალექსის ბუვიეს ცნობილი რომანის „იზას“ ილიასეული თარგმანი.
დამთვალიერებელი საინტერესო ფაქტების ამოკითხვას შეძლებს გამოფენაზე წარმოდგენილი „საპოლიტიკო და სალიტერატურო“ გაზეთებიდან „დროება“ და „ივერია“, რომლებმაც ხელი შეუწყო XIX საუკუნის ქართული ჟურნალისტიკის, მწერლობისა და სალიტერატურო კრიტიკის განვითარებას. ექსპონატებს შორის იხილავთ „დროების“ ნომრებს 1880-დან 1883 წლის ჩათვლით, მათ შორის ილია ჭავჭავაძისა და სერგი მესხის თანარედაქტორობით გამოცემულ ეგზემპლარებს, ასევე 1987-1902 წლების „ივერიას“.
გამოფენა გაიხსნება 8 ნოემბერს და გაგრძელდება 15 ნოემბრის ჩათვლით.
გამოფენის გახსნა: 8 ნოემბერი, 19:00 საათი
ხანგრძლივობა: 8-15 ნოემბერი
ადგილმდებარეობა: ილიას სახელმწიფო უნივერსიტეტის G კორპუსის ფოიე, გ. წერეთლის ქ. N1
დასწრება თავისუფალია.

სისხლის დონაციის დღე ილიაუნიში
2024-11-08 11:00 - 16:00
8 ნოემბერს, ილიას სახელმწიფო უნივერსიტეტის სტუდენტურ საქმეთა დეპარტამენტის ორგანიზებით ილიაუნის A და T კორპუსებში გაიმართება სისხლის უანგარო დონაციის დღე.
აქციის ფარგლებში ორგანიზაციების „ნატალია კვანტალიანის სისხლის ცენტრალური ბანკი“ და „სიცოცხლე“ პროფესიონალი, გამოცდილი ექიმებით დაკომპლექტებული მობილური გუნდები მსურველებს შესთავაზებენ, უანგაროდ გაიღონ სისხლი და ამით გამოხატონ თანადგომა იმ ადამიანთა მიმართ, რომელთაც დახმარება სჭირდებათ.
სისხლის დონორი შეიძლება გახდეთ ნებისმიერი ადამიანი 18-დან 65 წლამდე, თუ:

თქვენი წონა – 50-კგ და მეტია;
არ გაქვთ გადატანილი ვირუსული ჰეპატიტები B და C;
სიფილისი, ტუბერკულოზი;
არ ხართ ინფიცირებული აივ ინფექციით;
არ გაქვთ სისხლის ან ონკოლოგიური დაავადებები;
არ ხართ ნარკოტიკების მომხმარებელი;
არ გქონიათ გადატანილი ქირურგიული ოპერაცია, არ გაგიკეთებიათ ტეტანუსისა და ცოფის საწინააღმდეგო აცრა ბოლო 1 წლის განმავლობაში;
არ გაგიკეთებიათ ტატუ ბოლო 6 თვის განმავლობაში;
არ გქონიათ სხვის სისხლთან კონტაქტი;
ბოლო 6 თვის მანძილზე არ ყოფილხართ ორსულად;
დონაციის დღეს დონორი უნდა იყოს პრაქტიკულად ჯანმრთელი – არ უნდა ჰქონდეს სიცხე, სურდო, კატარი, სხვა გრიპოზული მოვლენები.

მათ, ვინც მონაწილეობას მიიღებს საქველმოქმედო აქციაში, უფასოდ მიეწოდებათ შემდეგი კვლევის შედეგები:

ჯგუფი, რეზუსი, ფენოტიპი
B და C ჰეპატიტი, სიფილისი, ციტომეგალო და შიდსის ვირუსი

ადამიანმა, ვინც დონორობას აპირებს, უნდა იცოდეს შემდეგი:

სისხლის დონაცია იოლი, უსაფრთხო და უმტკივნეულო პროცესია;
სისხლის დონაციისას იხმარება მხოლოდ ერთჯერადი მასალა და დონორი დაცულია ინფიცირებისაგან;
სისხლის დონორობა აბსოლუტურად უსაფრთხოა ჯანმრთელობისათვის;
სისხლის ჩაბარება რეკომენდებულია დღის პირველ ნახევარში;
სისხლის ჩაბარების დღეს უმჯობესია, დილით მსუბუქად წაიხემსოთ და დალიოთ ტკბილი ჩაი. თავი უნდა შეიკავოთ თამბაქოსა და ანალგეტიკების მიღებისაგან;
სისხლის ხელმეორედ ჩაბარება შეიძლება 2 თვის შემდეგ;

თან იქონიოს პირადობის მოწმობის დამადასტურებელი საბუთი.
დრო: 8 ნოემბერი 11:00-16:00 საათი
ადგილმდებარეობა: ნატალია კვანტალიანის სახელობის ცენტრალური ბანკი – ილიაუნის A კორპუსი. სტუდენტური სივრცე, ი. ჭავჭავაძის გამზ. N32
სისხლის ბანკი „სიცოცხლე“ – ილიაუნის T კორპუსი, სტუდენტური სივრცე, ჩოლოყაშვილის გამზ. N3/5

საინფორმაციო შეხვედრა თემაზე „იცნობდე შენს უფლებებს კომუნიკაციების სფეროში“
2024-11-07 16:00 - 17:00
7 ნოემბერს, 16:00 საათზე, ილიას სახელმწიფო უნივერსიტეტის G106 აუდიტორიაში მომხმარებელთა ინტერესების საზოგადოებრივი დამცველის სამსახური ილიაუნის სტუდენტებისა და თანამშრომლებისთვის გამართავს საინფორმაციო შეხვედრას თემაზე „იცნობდე შენს უფლებებს კომუნიკაციების სფეროში“.
შეხვედრის მონაწილეები გაეცნობიან ინფორმაციას კომუნიკაციების სფეროში მომხმარებელთა უფლებების, კომპანიების ვალდებულებებისა და მომხმარებელთა განცხადება/საჩივრების წარმოდგენის, განხილვის წესებისა და ვადების შესახებ.
მომხმარებელთა ინტერესების საზოგადოებრივი დამცველის სამსახური შექმნილია საქართველოს კანონის „ეროვნული მარეგულირებელი ორგანოების შესახებ“ საფუძველზე და კომუნიკაციების ეროვნული კომისიის აპარატისგან დამოუკიდებლად წარმოადგენს კომუნიკაციების სფეროში მომხმარებელთა ინტერესების დაცვის დამატებით გარანტიას. მისი მიზანია ელექტრონული კომუნიკაციებისა და მაუწყებლობის სფეროში მომხმარებელთა უფლებებისა და კანონიერ ინტერესთა დაცვა.
ვის შეუძლია დასწრება: ილიას სახელმწიფო უნივერსიტეტის სტუდენტებს, აკადემიურ და ადმინისტრაციულ პერსონალს
სამუშაო ენა: ქართული
დრო: 7 ნოემბერი, 16:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
2024

შეხვედრა FPV დრონების შესახებ
2024-11-04 14:00 - 15:00
4 ნოემბერს, 14:00 საათზე, ილიას სახელმწიფო უნივერსიტეტის ტექნოლოგიური მეწარმეობისა და ინოვაციების განვითარების ცენტრი საქართველოს უპილოტო ტექნოლოგიების ასოციაციასთან ერთად ილიაუნის G106 აუდიტორიაში გიწვევთ შეხვედრაზე „FPV დრონები – ტექნოლოგია და მისი გამოყენება“.
მომხსენებელი, უპილოტო ტექნოლოგიების ასოციაციის წარმომადგენელი დავით ნაკაშიძე განიხილავს უპილოტო საფრენი აპარატების – დრონების

აგებულებას: ძირითად კომპონენტებს, ფუნქციონირების პრინციპებს, ტექნოლოგიურ მახასიათებლებს;
ნაირსახეობებს: უნიკალურ მახასიათებლებს, სხვადასხვა ზომისა და დანიშნულების დრონებს;
გამოყენებას: თანამედროვე ინდუსტრიებში დრონების როლს.

დრო: 4 ნოემბერი, 14:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
შეხვედრაზე დამსწრების მსურველებმა, გთხოვთ გაიარეთ რეგისტრაცია:https://forms.gle/d4zUFmPhdbscMozY7
დამატებითი ინფორმაციისთვის მოგვმართეთ: fablab@iliauni.edu.ge

სამეცნიერო კონფერენცია „ქართველური ენობრივი მრავალფეროვნება“
2024-10-31 10:00 - 18:00
31 ოქტომბერსა და 1 ნოემბერს, 10:00 საათზე, ილიას სახელმწიფო უნივერსიტეტის G106 აუდიტორიაში გაიმართება პროფესორ გურამ კარტოზიას დაბადებიდან 90-ე წლისთავისადმი მიძღვნილი სამეცნიერო კონფერენცია „ქართველური ენობრივი მრავალფეროვნება“.
კონფერენციის ორგანიზატორია ილიას სახელმწიფო უნივერსიტეტის ლინგვისტურ კვლევათა ინსტიტუტი.
კონფერენციის თემები:

ქართველური ენების ფონოლოგია, მორფოსინტაქსი და სემანტიკა;
ქართველური ენები და ისტორიულ-შედარებითი ენათმეცნიერება;
ქართველური ენების სოციოლინგვისტური ასპექტები;
ქართველური ენების დიალექტოლოგია და ვარიაცია;
ქართველური ენების ლექსიკოლოგია და ლექსიკოგრაფია;
ქართველური ენების კონტაქტ-ლინგვისტიკა და ენობრივი ცვლილებები;
საფრთხეში მყოფი ქართველური ენების დოკუმენტირება და აღწერა;
ენობრივი დოკუმენტირების ეთიკური კომპონენტი;
საფრთხეში მყოფი ენების ენობრივი დოკუმენტირებისა და დამუშავების ციფრული ხელსაწყოები და რესურსები.

პროგრამა და აბსტრაქტები იხ. ბმულზე: https://kld.iliauni.edu.ge/programme.html
სამუშაო ენა: ქართული
დრო: 31 ოქტომბერი-1 ნოემბერი, 10:00-18:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.

სამეცნიერო კონფერენცია „ქართველური ენობრივი მრავალფეროვნება“
2024-10-31 08:00 - 2024-11-01 17:00
2024 წლის 31 ოქტომბერს და 1-ელ ნოემბერს ილიას სახელმწიფო უნივერსიტეტის ლინგვისტურ კვლევათა ინსტიტუტი გამართავს პროფესორ გურამ კარტოზიას დაბადებიდან 90-ე წლისთავისადმი მიძღვნილ სამეცნიერო კონფერენციას „ქართველური ენობრივი მრავალფეროვნება“.
საორგანიზაციო კომიტეტი იღებს მოხსენებებს ქართველური ენების, ქართველური ლინგვისტური მრავალფეროვნების, საფრთხეში მყოფი ენების ენობრივი დოკუმენტირებისა და კომპიუტერული დამუშავების შესახებ.
ინტერესთა სფერო მოიცავს შემდეგ თემებს (თუმცა არ შემოიფარგლება):

ქართველური ენების ფონოლოგია, მორფოსინტაქსი და სემანტიკა
ქართველური ენების შედარებითი ენათმეცნიერება
ქართველური ენების სოციოლინგვისტური ასპექტები
ქართველური ენების დიალექტოლოგია და ვარიაცია
ქართველური ენების კონტაქტ-ლინგვისტიკა და ენობრივი ცვლილება
საფრთხეში მყოფი ქართველური ენების დოკუმენტირება და აღწერა
ენობრივი დოკუმენტირების ეთიკური კომპონენტი
საფრთხეში მყოფი ენების დამუშავების ციფრული ხელსაწყოები და რესურსები

თეზისების წარდგენა
კონფერენციის თეზისების წარდგენის ბოლო ვადა: 2024 წლის 15 ივნისი
თეზისებმა (ქართული, ინგლისური) უნდა უპასუხოს კონფერენციის თემატიკას.
სარეგისტრაციო ფორმა უნდა შეიცავდეს შემდეგ ინფორმაციას:
მოხსენების სათაური, საკვანძო სიტყვები, აბსტრაქტი (აბსტრაქტის მოცულობა არ უნდა აღემატებოდეს 800 სიტყვას მაგალითებისა და ბიბლიოგრაფიის ჩათვლით)
აბსტრაქტი უნდა წარადგინოთ Easychair-ის საშუალებით.
კომისია განიხილავს და შეარჩევს კონფერენციაზე წარსადგენ მოხსენებებს და დაუკავშირდება მათ ავტორებს არაუგვიანეს 2024 წლის 15 ივლისის 18:00 საათისა (საქართველოს დროით).
თეზისების წარდგენის ბოლო ვადის (2024 წლის 15 აგვისტო) გასვლის შემდეგ დაშვებულ მოხსენებათა თეზისებში ცვლილებები არ შევა.
მოხსენებების თეზისები დაიბეჭდება კონფერენციის კრებულში.
თეზისების წარდგენის ვადები

თეზისების წარდგენა: 2024 წლის 15 ივნისი
შეტყობინება მოხსენების მიღების შესახებ: 2024 წლის 15 ივლისი
თეზისების ბოლო ვერსიის წარდგენა: 2024 წლის 15 აგვისტო

დაწვრილებითი ინფორმაციისათვის იხ. https://kld.iliauni.edu.ge/
სამუშაო ენები: ქართული, ინგლისური
დრო: 31 ოქტომბერი-1-ელი ნოემბერი

სტუდენტური კონფერენცია ეთიკასა და პოლიტიკის ფილოსოფიაში – საერთაშორისო სადოქტორო სეზონური სკოლის 2024 წლის გამოშვების შემაჯამებელი ღონისძიება
2024-10-24 18:00 - 20:30
24 ოქტომბერს, 18:00 საათზე, ილიას სახელმწიფო უნივერსიტეტის T102 აუდიტორიაში გაიმართება სტუდენტური კონფერენცია ეთიკასა და პოლიტიკის ფილოსოფიაში, საერთაშორისო სადოქტორო სეზონური სკოლის 2024 წლის გამოშვების შემაჯამებელი ღონისძიება.
კონფერენციის თემებია: დემოკრატიის თეორია, ცხოველებთან მოპყრობის ეთიკა, ზიანის პრინციპის ადგილი ნორმატიულ თეორიაში, ექსპერიმენტული მეთოდები მორალის ფილოსოფიაში.
მომხსენებლები იქნებიან ილიაუნის ფილოსოფიის მიმართულების სტუდენტები და კურსდამთავრებულები.
დეტალური ინფორმაციისთვის იხილეთ პროგრამა.
სამუშაო ენა: ქართული
დრო: 24 ოქტომბერი, 18:00-20:30 საათი
ადგილმდებარეობა: ილიას სახელმწიფო უნივერსიტეტის T102 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2024

პროფესორ იოჰან ტრალაუს საჯარო ლექცია „დროის დასაწყისი და სამართლიანობა ბერძნულ მითებში: ჰესიოდეს ღმერთები, რომლებიც შურისძიებას ესწრაფვიან“
2024-10-23 19:00 - 20:00
23 ოქტომბერს, 19:00 საათზე, წიგნის სახლში „ლიგამუსი“ სავლე წერეთლის ფილოსოფიის ინსტიტუტის ორგანიზებით უფსალის უნივერსიტეტის პროფესორი იოჰან ტრალაუ წაიკითხავს საჯარო ლექციას „დროის დასაწყისი და სამართლიანობა ბერძნულ მითებში: ჰესიოდეს ღმერთები, რომლებიც შურისძიებას ესწრაფვიან“.
მომხსენებელი შეეხება ჰესიოდეს მიერ აღწერილი კრონოსისა და პრომეთეს (კავკასიურ ტრადიციაში − ამირანის) მითების საფუძველზე სამართლიანობის იდეის საწყისს ბერძნულ მითოლოგიაში და ეცდება უპასუხოს ფილოსოფიურ, მორალურ და სამართლებრივ კითხვას – სამართლიანობა დამოკიდებულია თუ არა დროზე.
უფსალის უნივერსიტეტის (შვედეთი) პროფესორ იოჰან ტრალაუს სამეცნიერო კვლევის თემაა პოლიტიკური ფილოსოფიის დაბადება ანტიკურ საბერძნეთში. 2013 წელს შვედეთის აკადემიამ გადასცა იოჰან ლუნდბლადის პრიზი კლასიკურ ფილოლოგიასა და ანტიკურ ისტორიაში.
სამუშაო ენა: ინგლისური
დრო: 23 ოქტომბერი, 19:00 საათი
ადგილმდებარეობა: ილიას სახელმწიფო უნივერსიტეტი, წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2024

პროფესორ იოჰან ტრალაუს საჯარო ლექცია „ბერძნული მითები და დროის დასაწყისი: ჰესიოდეს კრონოსი და დროის ასპექტები“
2024-10-21 18:00 - 19:00
21 ოქტომბერს, 18:00 საათზე, წიგნის სახლში „ლიგამუსი“ სავლე წერეთლის ფილოსოფიის ინსტიტუტის ორგანიზებით უფსალის უნივერსიტეტის პროფესორი იოჰან ტრალაუ წაიკითხავს საჯარო ლექციას „ბერძნული მითები და დროის დასაწყისი: ჰესიოდეს კრონოსი და დროის ასპექტები“.
მომხსენებელი განიხილავს ჰესიოდეს მითებში დროის წარმოშობასთან დაკავშირებულ ფილოსოფიურ პრობლემატიკას. ჰესიოდე დროითი ცვლილების, თვეების, სეზონებისა და წლების წარმოქმნას უკავშირებს კრონოსის მიერ მამამისზე, ურანოსზე, განხორციელებულ ძალადობის აქტს, შესაბამისად, დროის წარმოქმნას განიხილავს, როგორც ძალადობის პრიმორდიალურ აქტს.
უფსალის უნივერსიტეტის (შვედეთი) პროფესორ იოჰან ტრალაუს სამეცნიერო კვლევის თემაა პოლიტიკური ფილოსოფიის დაბადება ანტიკურ საბერძნეთში. 2013 წელს შვედეთის აკადემიამ გადასცა იოჰან ლუნდბლადის პრიზი კლასიკურ ფილოლოგიასა და ანტიკურ ისტორიაში.
სამუშაო ენა: ინგლისური
დრო: 21 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტი, წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2024

ვორკშოპი „ერთობლივი მულტიდისციპლინური გეოარქეოლოგიური კვლევების მიმოხილვა“
2024-10-21 15:00 - 18:00
21 ოქტომბერს, 15:00-დან 18:00 საათამდე, ილიას სახელმწიფო უნივერსიტეტის F303 აუდიტორიაში გაიმართება ვორკშოპი „ერთობლივი მულტიდისციპლინური გეოარქეოლოგიური კვლევების მიმოხილვა“.
ვორკშოპი იმართება გარდაბნის ქართულ-იტალიური არქეოლოგიური პროექტის „ადამიანისა და გარემოს ურთიერთქმედება ალაზნის ველზე“ ფარგლებში.
ორგანიზატორები არიან:
კულტურული მემკვიდრეობისა და გარემოს კვლევის ცენტრი, კომპლექსური გარემოსდაცვითი კვლევების ლაბორატორია, ილიას სახელმწიფო უნივერსიტეტი;
ძველი დასავლეთ აზიისა და აღმოსავლეთ ხმელთაშუაზღვისპირეთის არქეოლოგია და ხელოვნების ისტორია ციფრული და კულტურული მემკვიდრეობის კვლევითი ინსტიტუტი, ვენეციის კა’ ფოსკარის უნივერსიტეტი (UniVe), იტალია
ფორმატი: ჰიბრიდული
შეხვედრის ბმული:

Zoom Meeting https://iliauni-edu-ge.zoom.us/j/4205103723?pwd=[REDACTED]

სამუშაო ენა: ინგლისური
დრო: 21 ოქტომბერი, 15:00-18:00 საათი
ადგილმდებარეობა: ილიას სახელმწიფო უნივერსიტეტის F303 აუდიტორია, ქ. ჩოლოყაშვილის გამზ. N3/5
დასწრება თავისუფალია.
ვორკშოპის პროგრამა
(15 წუთი პრეზენტაციისთვის, 5 – შეკითხვებისთვის)

15:00 – კა’ფოსკარისა და ილიას სახელმწიფო უნივერსიტეტის ახალი არქეოლოგიური პროექტი. მიზნები და პირველი შედეგები. ელენა როვა, კა’ფოსკარის უნივერსიტეტი
15:20 – აღმოსავლეთ საქართველოს გარეჯის რეგიონის ჰოლოცენის ლანდშაფტის ფორმირება, ჰანს ფონ სუხოდოლეცი, ლაიფციგის უნივერსიტეტი (ონლაინპრეზენტაცია)
15:40 – ალაზნის ველზე მიმდინარე გეომორფოლოგიური კვლევები პალეოგარემოს ცვლილებების რეკონსტრუქციის მიმართულებით, ჯოვანი ბოშიანი, პიზის უნივერსიტეტი (ონლაინპრეზენტაცია)
16:00 – შირაქის ველზე პალეოგარემოს ცვლილებებისა და გვიანბრინჯაოს ხანის ცივილიზაციის დაღმასვლის რეკონსტრუქცია მიხეილ ელაშვილი, ილიაუნი (ონლაინპრეზენტაცია)
16:20 – გუშინ და დღეს: საქართველოში კლდის მხატვრობის კვლევის ბოლო ათწლეულის მიმოხილვა, ლევან ლოსაბერიძე, ილიაუნი
16:40 – ხრამის დიდი გორის ნეოლითური საზოგადოების სოციალურ-ეკონომიკური და კულტურული ასპექტები, მარიამ ელოშვილი, ილიაუნი
17:00 – დანალექი ქანების მოპოვება და ანალიზი პალეოგარემოს რეკონსტრუქციისთვის, 2024 ალაზნის კამპანიიდან მიღებული გაკვეთილები, არქეოლოგიის პროგრამის სტუდენტები, ილიაუნი
17:20 – არქეოლოგიური კვლევის შედეგად მიღებული გაკვეთილები, 2024 წლის გარდაბნის კამპანია, არქეოლოგიის პროგრამის სტუდენტები, ილიაუნი
17:40-18:00 – დისკუსია

„BRAIN AND NEUROPLASTICITY” – ახალგაზრდა ნეირომეცნიერთა I საერთაშორისო კონფერენცია
2024-10-21 08:00 - 2024-10-23 17:00
საქართველოს ნეირომეცნიერთა ასოციაცია, ილიას სახელმწიფო უნივერსიტეტი, ივანე ბერიტაშვილის ექსპერიმენტული ბიომედიცინის ცენტრი და ივანე ბერიტაშვილის ახალგაზრდა მეცნიერთა კლუბი ქართველ და უცხოელ ახალგაზრდა ნეირომეცნიერებს, მაგისტრებსა და დოქტორანტებს 21-23 ოქტომბერს იწვევს თბილისში პირველ საერთაშორისო კონფერენციაში მონაწილეობისთვის.
მონაწილეები ჩაერთვებიან მოტივაციურ დისკუსიებში, წარადგენენ საკუთარ მონაცემებს და განიხილავენ ექსპერიმენტული და კლინიკური ნეირომეცნიერების სფეროს განსაკუთრებით ინოვაციურ იდეებს,
კონფერენციის თავისუფალი ატმოსფერო მონაწილეებს ხელს შეუწყობს აკადემიური სამეცნიერ იდეების გაცვლასა და ახალ, ნაყოფიერ პროფესიულ ურთიერთობათა ჩამოყალიბებაში.
კონფერენციის შესახებ დეტალური ინფორმაცია იხილეთ ვებგვერდზე: https://icfyn2024.iliauni.edu.ge/
